***…………(sz.) napirend***

 **Előterjesztve:**

 Közoktatási, Közművelődési, Sport,

 Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2022. október 27-i rendes ülésére**

**Tárgy:** Javaslat a Budapest Főváros II. Kerületi Önkormányzat I. sz. Gondozási Központ alapító okiratának módosítására

**Készítette:** ……………………

 Ötvös Zoltán osztályvezető sk.

**Egyeztetve**: …………………

 Vargáné Luketics Gabriella igazgató sk.

**Látta:** ……………………

 dr. Szalai Tibor jegyző

 ……………………

 dr. Silye Tamás jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A Képviselő-testület a 267/2021.(IX.14.) sz. határozatával elfogadta, hogy az időskorúak átmeneti ellátását 2021. november 1-jétől ellátási szerződés megkötésével a Budapest Főváros XI. Kerület Újbuda Önkormányzata látja el, ezzel párhuzamosan az I. sz. Gondozási Központban (1027 Budapest, Bem tér 2.) nyújtott szolgáltatás tárgyév november 30-val megszűnt.

Az ellátási szerződés megkötésével egyidejűleg készült egy munkaanyag, amely nevesíti azokat a szociális alapszolgáltatásokat, melyekkel a kerületi idősellátás ellátórendszere bővülhet.

Az alapszolgáltatások bővítése (mentális gondozás, tanácsadás, segédeszköz kölcsönzés, beszerzésben való segítségnyújtás, otthoni gondozásra, ápolásra felkészítő program hozzátartozók részére, kísérés, szállítás, információs pont létrehozása) az I. sz. Gondozási Központ koordinálásával valósulna meg.

A fentiek miatt szükségessé vált az intézmény alapdokumentumának módosítása, az alapító okirat ***“az időskorúak társadalmi integrációját célzó programok” 102050 kormányzati funkció*** számú szakfeladattal bővülne.

*Az alapító okirat módosítása és egységes szerkezete foglalt okirata a határozati javaslat mellékletét képezi, a XIII-435-3/2021. sz hatályos alapító okirat az előterjesztés mellékletét képezi.*

A fentiek alapján kérem a Tisztelt Képviselő-testületet, hogy a Budapest Főváros II. Kerületi Önkormányzat I. sz. Gondozási Központ Alapító Okiratának módosítását és egységes szerkezetű okiratát szíveskedjenek elfogadni.

**H a t á r o z a t i j a v a s l a t**

A Képviselő-testület úgy dönt, hogy a Budapest Főváros II. Kerületi Önkormányzat I. sz. Gondozási Központ (1027 Budapest, Bem tér 2.) Alapító Okiratát – a határozat mellékletei szerinti tartalommal – módosítja és egységes szerkezetben elfogadja.

**Felelős:** Polgármester

**Határidő:** 2022. november 30.

*A határozati javaslat elfogadásához minősített többségű szavazati arány szükséges.*

B u d a p e s t, 2022. október 17.

 **Kovács Márton**

 **Alpolgármester**

 *határozati javaslat mellékletei*

Okirat száma: XIII-410-2/2022

Módosító okirat

**Budapest Főváros II. Kerületi Önkormányzat I. Számú Gondozási Központ a Budapest Főváros II. Kerületi Önkormányzat Képviselő-testülete által 2021. november 09. napján kiadott, XIII-435-3/2021 számú alapító okiratát az államháztartásról szóló 2011. évi CXCV. törvény 8/A. §-a alapján, - a …../2022.(X.27.) képviselő-testületi határozatra figyelemmel – a következők szerint módosítom:**

**1. Az alapító okirat 4.1. pontja helyébe a következő rendelkezés lép:**

4.1. A költségvetési szerv közfeladata: a szociális igazgatásról és a szociális ellátásokról szóló 1993. évi III. törvény (továbbiakban: Szt.) alapján személyes gondoskodás keretébe tartozó szociális alapszolgáltatásokat nyújt. Az Szt. 86. § (1) bekezdés b) - c) pontja, (2) bekezdés b) pontja alapján kötelező önkormányzati feladatot (étkeztetés, házi segítségnyújtás, idősek nappali ellátása, ), az Szt. 65. §-a, valamint az 59. § (1) bekezdése alapján nem kötelező önkormányzati feladatokat (jelzőrendszeres házi segítségnyújtás, időskorúak társadalmi integrációja) lát el.

**2. Az Alapító okirat 4.4-es pontja kiegészül a 102050 Az időskorúak társadalmi integrációját célzó programok kormányzati funkcióval, a többi sor értelemszerű átszámozásával.**

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Budapest, „időbélyegző szerint”

 Örsi Gergely

 polgármester

Okirat száma: XIII-410-3/2022

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Budapest Főváros II. Kerületi Önkormányzat I. Számú Gondozási Központ alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Budapest Főváros II. Kerületi Önkormányzat I. Számú Gondozási Központ

1.1.2. rövidített neve: I. Számú Gondozási Központ

* 1. A költségvetési szerv
		1. székhelye: 1027 Budapest, Bem József tér 2.
1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 1997. 08. 01.
	2. A költségvetési szerv alapítására, átalakítására, megszüntetésére jogosult szerv
		1. megnevezése: Budapest Főváros II. Kerületi Önkormányzat
		2. székhelye: 1024 Budapest, Mechwart liget 1.
2. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Budapest Főváros II. Kerületi Önkormányzat Képviselő-testülete
		2. székhelye: 1024 Budapest, Mechwart liget 1.

3.2. A költségvetési szerv fenntartójának

3.2.1. megnevezése: Budapest Főváros II. Kerületi Önkormányzat

3.2.2. székhelye: 1024 Budapest, Mechwart liget 1.

1. **A költségvetési szerv tevékenysége**

4.1. A költségvetési szerv közfeladata: a szociális igazgatásról és a szociális ellátásokról szóló 1993. évi III. törvény (továbbiakban: Szt.) alapján személyes gondoskodás keretébe tartozó szociális alapszolgáltatásokat nyújt. Az Szt. 86. § (1) bekezdés b) - c) pontja, (2) bekezdés b) pontja alapján kötelező önkormányzati feladatot (étkeztetés, házi segítségnyújtás, idősek nappali ellátása, ), az Szt. 65. §-a pontja, valamint az 59.§ (1) bekezdés alapján nem kötelező önkormányzati feladatokat (jelzőrendszeres házi segítségnyújtás, időskorúak társadalmi integrációja) lát el.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 881000  | Idősek, fogyatékosok szociális ellátása bentlakás nélkül |

4.3. A költségvetési szerv alaptevékenysége: A költségvetési szerv gondoskodik a 4.1. pontban meghatározott közfeladatainak (szociális alapszolgáltatási) jogszabályokban meghatározott követelményeknek megfelelő ellátásáról.

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 102031 | Idősek nappali ellátása |
| 2 | 102050 | Az időskorúak társadalmi integrációját célzó programok |
| 3 | 107051 | Szociális étkeztetés szociális konyhán |
| 4 | 107052 | Házi segítségnyújtás |
| 5 | 107053 | Jelzőrendszeres házi segítségnyújtás |

4.5. A költségvetési szerv illetékessége, működési területe: Budapest Főváros II. Kerület közigazgatási területe.

1. **A költségvetési szerv szervezete és működése**

5.1. A költségvetési szerv vezetőjének megbízási rendje: A költségvetési szerv vezetőjét a Budapest Főváros II. Kerületi Önkormányzat Képviselő-testülete a közalkalmazottak jogállásáról szóló 1992. évi XXXIII. törvény alapján nyilvános pályázat útján, határorzott időre, de legfeljebb öt évre bízza meg. Az intézmény vezetője magasabb vezetői besorolású közalkalmazott. A költségvetési szerv vezetője felett az egyéb munkáltatói jogokat a polgármester gyakorolja.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 2 |  megbízási jogviszony | A Polgári Törvénykönyről szóló 2013. évi V. törvény |

 *előterjesztés melléklete*





